Memorandum to Zenon from Pais
Material: papyrus
Place: Arsinoites
Categories: Mitteilung
Eingabe
Pais an Zenon
Teppich
Weber
Konkurenz
Gefängnis
ὑπόμνημα Ζήνωνι παρὰ Πάιτος 
ταπιδοφάντου. περὶ ὧν ἔδωκά σοι περὶ 
Νεχθεμβέως τοῦ ταπιδοφάντου, ὅς ἐστιν 
στασιαστής, ἐφάνη ἐπʼ ἀληθείας ὅτι νενόσφισται 
ἀπὸ τῶν ἀμφιτάπων. ὁ δὲ σταθεὶς ἐχθὲς ἔτι ὑγρὸς 
ἦν καὶ ἐγενήθη ἐλάσσω μν ϛ. καὶ ἄλλα δὲ 
ἔτι τούτων ἀτοπώτερα ἀπείργασται, περὶ ὧν 
ἐὰν βούλῃ ἐπισκέψασθαι, δίκαιόν ἐστιν τὰς 
χέρας αὐτοῦ ἀποκόψαι. ἔλασσον γὰρ πεποί
ηκεν πήχεως τὸ μῆκος τῶν ἀμφιτάπων 
καὶ τὸ πλάτος παλαιστῶν δύο , ὥστε μὴ 
ἁρμόσαι κλείνηι· καὶ ὅτε ἤμελλον στῆσαι 
τοὺς ἀμφιτάπους, ἐπέθηκεν ἐπὶ τὸν 
ζυγὸν καὶ τὸν στήμονα. οὐ δίκαιον οὖν ἐστιν 
οὕτως εἶναι. [πρ]ὸς τῶι οὖν ταῦτα ἀπεργά
σασθαι καὶ τοὺς λοιποὺς προσδιέφθειρεν 
ταπιδοφάντας. εἰ οὖν σοι δοκεῖ καὶ ἐάσῃς με 
δειγματίσαι πρὸς αὐτούς, τῶν ιδ ἀμφι
τάπων δώσω σοι ἀμφιτάπους πλείους δύο . 
ἐπεὶ δὲ ἔγνω ὅτι κατελέγχεται ὑπʼ ἐμοῦ, 
ἤμελλεν ἀναχωρῆσαι ἐχθές. συνέλαβον δὲ 
αὐτὸν καὶ ἀπήχθη εἰς τὸ δεσμωτήριον. 
ταῦτα δὲ ἐνεφάνισά σοι ὅπως ἂν μηθείς σε 
παρακρούηται καὶ ἐγὼ πολυωρίας τύχω. 
εὐτύχει.